
Wi' glowrin een, an' lifted ban's,
Poor Hughoc like a statue stan's ;

He saw her days were near hand ended,
But, waes my heart! he could na mend it!
He gaped wide, but naething spak !

At length poor Mailie silence brak.

6 O, thou, whase lamentable face
Appears to mourn my woefu' case !
My dying words attentive hear,

An' bear them to ray Master dear.

e Tell him, if e'er again he keep
As muckle gear as buy a sheep,
O, bid him never tie them mair
Wi' wicked strings o' hemp or hair 1
But ca' them out to-park or hill,
An' let them wander at their will;
So may his flock increase, an* grow
To scores o' lambs, an' packs os woo' !

* Tell him, he was a master kin',
An' ay was guid to me and mine ;
An3 now my dying charge I gie him,
My helpless lambs I trust them wi' him,

fi 0, bid him save their harmless lives,
Frae dogs, an9 tods, an' butchers' knives !

